Coba ceritain soal Koninklijk Instituut voor Taal-, Land- en Volkenkunde dalam bahasa jawa

Koninklijk Instituut voor Taal-, Land- en Volkenkunde (Jawa: "Lembaga Karaton Ngèlmu Basa, Nagara lan Antropologi" lan Inggris: Royal Netherlands Institute of Southeast Asian and Caribbean Studies) iku sawijining institut ngèlmiah kang diadegaké ing taun 1851.

Panjangka institut iki ya iku panlitèn ngèlmu antropologi, basa, sosial, lan sajarah tlatah Asia Kidul-Wétan, Osénia, lan Karibia. Tlatah-tlatah iki dadi wewengkon panlitèn amarga iki bekas wewengkon jajahan Walanda lan uga isih péranganing Karajan Walanda ya iku Indonesia, Suriname, Curaçao, Antillen Walanda, lan Aruba.

Kapustakan KITLV ing Leiden, Walanda ndarbèni kolèksi jangkep buku-buku, naskah-naskah manuskrip, lan wujud dhokumèntasi liyané.

Kalawarti misuwur kang ditrebitaké déning KITLV iku  BKI (Bijdragen Koninklijk Instituut). Judhul jangkepé iku Bijdragen tot de Taal-, Land- en Volkenkunde. Kalawarti utawa jurnal ngèlmiah iki nrebitaké artikel-artikel prekara kawruh basa, antropologi lan géografi, mligi prekara Indonesia modhèren, lan wis trebit 161 taun. Sanadyan judhul kalawarti iki mawa basa Walanda, nanging sapérangan gedhé artikel tinulis ing basa internasional utawa basa Inggris.